Vojnik, 25. 10. 2022

Št. dopisa: 938/2022

Javno naročilo se izvaja skladno s 4. členom in točko g) prvega odstavka 39. člena Zakona o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570), [14/18](http://www.uradni-list.si/1/objava.jsp?sop=2018-01-0588), [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US in [100/22](http://www.uradni-list.si/1/objava.jsp?sop=2022-01-2511) – ZNUZSZS – v nadaljevanju: ZJN-3)

**POVABILO K ODDAJI PONUDBE**

**I. POVABILO K ODDAJI PONUDBE**

Naročnik PSIHIATRIČNA BOLNIŠNICA VOJNIK, Celjska cesta 37, 3212 VOJNIK, vabi vse zainteresirane ponudnike, da v skladu z dokumentacijo v zvezi z oddajo javnega naročila (v nadaljevanju: razpisna dokumentacija) in z določbami Zakona o javnem naročanju(Uradni list RS, št. 91/15, 14/18, [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US in [100/22](http://www.uradni-list.si/1/objava.jsp?sop=2022-01-2511) – ZNUZSZS – v nadaljevanju: ZJN-3), predložijo ponudbo za javno naročilo za storitve zunanjega izvajanja notranjega revidiranja (v nadaljevanju: revizija) za poslovno leto 2022 s svetovanjem za potrebe Psihiatrične bolnišnice Vojnik.

Javno naročilo se izvaja skladno s 4. členom in točko g) prvega odstavka 39. člena ZJN-3.

**II. PODATKI O NAROČNIKU**

Podatki o naročniku:

PSIHIATRIČNA BOLNIŠNICA VOJNIK

Celjska cesta 37

3212 VOJNIK

Matična številka: 5685800000

Davčna številka: SI44691025

Številka transakcijskega računa: SI 56 01100-6030279349

Psihiatrična bolnišnica Vojnik je zavezanec za plačilo DDV.

**III. PODATKI O PREDMETU JAVNEGA NAROČILA**

**1. Predmet javnega naročila**

Predmet javnega naročila je zunanje **izvajanje** **notranjega revidiranja za poslovno leto 2022 s svetovanjem**.

**2. Čas trajanja pogodbenega razmerja**

Naročnik bo z izbranim ponudnikom sklenil pogodbo za obdobje od podpisa pogodbe do  
28. 2. 2023. V tem obdobju bo izvedel notranjo revizijo ter ves čas veljavnosti pogodbe  
nudil svetovanje.

**IV. PONUDBA**

1. **Čas, kraj in način oddaje ponudbe**

Vašo ponudbo pričakujemo do 10. 11. 2022 najkasneje do 10.00 ure na elektronski naslov: [tajnistvo@pb-vojnik.si](mailto:tajnistvo@pb-vojnik.si).

**2. Ponudbena dokumentacija**

Ponudnik mora predložiti naslednjo ponudbeno dokumentacijo v PDF obliki:

**- Podatke o ponudniku - Prilogo: 1,**

**- Obrazec predračuna - Prilogo: 2,**

**- Referenčno listo - Prilogo: 3,**

**- Vzorec pogodbe - Prilogo: 4.**

Ponudbena dokumenta mora biti izpolnjena, podpisana s strani pooblaščene osebe in žigosana.

**3. Cena in plačilni pogoji**

**Obračun storitev**: obračun storitev se opravi na podlagi potrjenega poročila  
revidiranega leta po opravljenem delu. Iz dokumenta mora biti razvidna količina in vrsta  
opravljenega dela.

**Rok plačila** je 30. dan po uradnem prejemu pravilno izstavljenega računa za opravljeno  
storitev oziroma roku, ki bo na dan prejema računa določen z zakonom, ki ureja  
izvrševanje proračuna, oziroma drugim predpisom. Naročnik si pridržuje pravico do  
morebitnih sprememb obsega razpisanega naročila, odvisno od dejanskih potreb in  
razpoložljivih finančnih sredstev.

Izvajalec je v skladu z 28. členom Zakona o opravljanju plačilnih storitev za proračunske  
uporabnike (Uradni list RS, št. 77/16 in 47/19) dolžan naročniku izstavljati račune in  
spremljajoče dokumente izključno v elektronski obliki.

**4. Podatki za izdelavo ponudbe:**

**Opis naročnika**

Psihiatrična bolnišnica Vojnik je pravna oseba s statusom javnega zdravstvenega zavoda. Je specialna bolnišnica, ki opravlja zdravstveno dejavnost na sekundarni ravni tako, da zdravi ljudi, ki imajo duševne motnje, duševne bolezni ali duševne spremembe zaradi okvare možganovine, ali so odvisni od psihoaktivnih snovi, in izobraževalno dejavnost, kot temeljni dejavnosti. Opravlja tudi druge dejavnosti, ki so potrebne za izvajanje temeljne dejavnosti.

Psihiatrična bolnišnica Vojnik je neposredni uporabnik proračuna. Pri svojem  
poslovanju ravna po predpisih, računovodskih standardih in v skladu z navodili  
Ministrstva za finance. Administrativno - tehnične naloge, računovodstvo in finančno poslovanje opravljajo strokovne službe Psihiatrične bolnišnice Vojnik. Za izvrševanje nalog se uporabljajo različni računalniški sistemi (Go-Soft, Yucce, Saop in Birpis).

Na dan 1. 10. 2022 je bilo v Psihiatrični bolnišnici Vojnik zaposlenih 181 delavcev in sicer 119 zdravstvenih delavcev, 23 zdravstvenih sodelavcev in 39 nezdravstvenih delavcev.

Ministrstvo za zdravje je 21. 3. 2022 podalo soglasje (št. 410-34/2021/155) k Programu dela in finančnemu načrtu JZZ za leto 2022, ki ga je svet zavoda sprejel na 6. redni seji 17. 2. 2022. Predvideni proračun za leto 2022 znaša 9.685.000 EUR, od tega za plače 7.780.000 EUR.

Zunanje izvajanje notranjega revidiranja se mora izvajati v skladu s predpisi, pravili in usmeritvami s

področja državnega notranjega revidiranja, Standardi notranjega revidiranja, ki jih objavlja Slovenski inštitut za revizijo, kodeksom etike, ki ga je sprejel Inštitut notranjih revizorjev (IIA), kodeksom etike,

sprejetim na podlagi zakona o javnih uslužbencih ter skladno z določbami zakona o javnih uslužbencih, ki se nanašajo na opravljanje drugih dejavnosti in navzkrižje interesov. Uporaba Usmeritev za državno  
notranje revidiranje ministrstva, pristojnega za finance, je obvezna. Zunanje izvajanje notranjega revidiranja se mora izvajati tudi v skladu z Mednarodnimi standardi strokovnega ravnanja pri notranjem revidiranju.

**Naloge za izvedbo notranje revizije:**

* **naloge v skladu z letnim načrtom notranje revizije**, ki ga je na predlog direktorja sprejel svet zavoda na 6. redni seji 17. 2. 2022 (pregled realizacije priporočil notranje revizije za leto 2021, pregled zaposlovanja, evidentiranja in obračuna del v splošno korist, pregled postopkov priprave potreb, nabave in evidentiranja osnovnih sredstev, pregled obračuna in evidentiranja davka na dodano vrednost v zvezi z izdanimi in prejetimi računi, pregled nabave in evidentiranja osebne varovalne opreme),
* **revizija upravljanja čakalnih seznamov, čakalnih dob, vzrokov zanje in predlogov za njihovo odpravo,**
* **revizija izkoriščenosti zmogljivosti (prostorov, opreme in kadrov)**, pri čemer se pri reviziji izkoriščenosti kadrovskih zmogljivosti ugotavljajo tudi odmiki glede na standarde Zavoda za zdravstveno zavarovanje,
* **revidiranje računovodskih izkazov,**
* **opredelitev notranjega nadzora, ali naročnik z javnimi sredstvi, namenjenimi za opravljanje javne službe, upravlja kot dober gospodar,**
* **opravlja svetovanje direktorju**,
* **v roku**, opredeljenem v razpisni dokumentaciji in pogodbi, **posreduje letno poročilo o delu notranje revizije** **direktorju naročnika in svetu zavoda, z njegovo vsebino seznani tudi urad, pristojen za nadzor proračuna**,
* **po potrditvi sveta zavoda notranji nadzor letno poročilo o delu notranje revizije v seznanitev posreduje ministrstvu, pristojnemu za zdravje, in uradu, pristojnemu za nadzor, kakovost in investicije v zdravstvu,**
* **vzpostavi sistem spremljanja izvajanja ukrepov, ki jih je na podlagi izdanega poročila   
  o delu notranje revizije naložil direktorju naročnika ter da v zvezi z izdanimi priporočili pridobi zagotovila, da so naloženi ukrepi ustrezno izvršeni.**

**Svetovanje** je namenjeno izboljšanju upravljanja tveganj in poslovanja in zajema predvsem spremljanje

in svetovanje pri izvajanju predlogov za izboljšanje upravljanja tveganj in poslovanja.

Zasvetovanje je okvirno **predvidenih do 5 ur**.

**5. Rok za oddajo letnega poročila o delu notranje revizije** je najkasneje **do 22. 2. 2023**.

**6.** **Ponudnik mora izpolnjevati pogoje za zunanje izvajanje notranjega revidiranja po Pravilniku o usmeritvah za usklajeno delovanje sistema notranjega nadzora javnih financ (Uradni list RS, št. 72/02) in v skladu s 5. členom ZNUZSZS:**

• pravna oseba, ki je organizirana kot gospodarska družba po zakonu, ki ureja gospodarske družbe, ali pravna oseba druge pravnoorganizacijske oblike, ki je registrirana za izvajanje notranje revizijske dejavnosti, pri čemer naj ima vsaj vodja revizijske skupine strokovni naziv **preizkušeni državni notranji revizor** oziroma **državni notranji revizor** ali

• **preizkušeni državni notranji revizor** oziroma **državni notranji revizor**, ki samostojno opravlja storitve notranjega revidiranja kot samostojni podjetnik posameznik, in v skladu s predpisi s področja notranjega nadzora javnih financ izpolnjuje pogoje za izvajanje notranje revizijske dejavnosti pri proračunskih uporabnikih.

Pri izvajanju revizije mora upoštevati usmeritve za finančno poslovodenje in notranje kontrole ter usmeritve za državno notranje revidiranje. Ponudnik mora biti vpisan v  
Register zunanjih izvajalcev notranjega revidiranja pri Uradu Republike Slovenije za nadzor proračuna (v nadaljevanju: Urad za nadzor proračuna).

**7. Referenca**

Izvajalec mora imeti najmanj 3 reference iz razpisanega področja v zadnjih 3 letih (od  
datuma tega povabila), ki vključujejo izvedbo notranjega revidiranja poslovanja v primerljivih ustanovah (posredni proračunski uporabniki) z več kot 10 zaposlenimi.

Referenčna lista – Priloga: 3 (strokovne izkušnje na podobnih delih).

**8. Merilo**

Merilo za določitev ekonomsko najugodnejše ponudbe **je najnižja skupna ponudbena cena**.

**9. Veljavnost ponudbe**

Ponudba mora biti veljavna **najmanj 45 dni od roka za predložitev ponudbe**.

**V. DRUGO**

1. **Podpis pogodbe**

Izbrani ponudnik bo pozvan k podpisu pogodbe. Če se ponudnik v roku 5 dni ne bo  
odzval na poziv, lahko naročnik sklene pogodbo s ponudnikom, ki je uvrščen na drugo mesto ali sprejme odločitev, da se postopek ponovi.

**2. Razkritje lastništva**

Skladno s šestim odstavkom 91. člena ZJN-3 mora izvajalec na poziv naročnika v osmih  
dneh od prejema poziva, pisno posredovati naročniku podatke o:

- svojih ustanoviteljih, družbenikih, delničarjih, komanditistih in drugih lastnikih in podatke o lastniških deležih navedenih oseb ter

- gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

**3. Protikorupcijska klavzula**

V primeru, da kdo v imenu, ali na račun izvajalca, predstavniku ali posredniku naročnika, obljubi, ponudi, ali da kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku, posredniku, je pogodba o izvedbi javnega naročila nična.

Naročnik bo na podlagi svojih ugotovitev o domnevnem obstoju dejanskega stanja iz prejšnjega odstavka ali obvestila Komisije za preprečevanje korupcije ali drugih organov, glede njegovega domnevnega nastanka, začel ugotavljanje pogojev ničnosti pogodbe oziroma z drugimi ukrepi v skladu s predpisi Republike Slovenije.

4. **Dodatna pojasnila** lahko dobite pri Sabini Arčan, na tel. št. 03 7 800 187 oziroma po  
elektronski pošti [sabina.arcan@pb-vojnik.si](mailto:sabina.arcan@pb-vojnik.si).

V. d. direktorja

Albin APOTEKAR

Priloge:  
**-** Podatki o ponudniku - Priloga: 1,

- Obrazec predračuna - Priloga: 2,

- Referenčna lista - Priloga: 3,

- Vzorec pogodbe - Priloga: 4.

**Priloga: 1**

Na podlagi povabila k oddaji ponudbe za izbiro izvajalca št. 938/2022 vam v nadaljevanju posredujemo naslednje podatke:

**PODATKI O PONUDNIKU**

Naziv ponudnika

|  |
| --- |
|  |

Zakoniti zastopnik

|  |
| --- |
|  |

Davčna številka

|  |
| --- |
|  |

Številka transakcijskega računa

|  |
| --- |
|  |

Matična številka

|  |
| --- |
|  |

Sedež

|  |
| --- |
|  |

Številka telefona

|  |
| --- |
|  |

Elektronska pošta za obveščanje ponudnika

|  |
| --- |
|  |

Kontaktna oseba za tolmačenje ponudbe (ime in priimek, telefon, e-poštni naslov)

|  |
| --- |
|  |

Skrbnik pogodbe (ime in priimek, telefon, e-poštni naslov)

|  |
| --- |
|  |

Ime/imena in nazivi osebe/oseb, ki bo/bodo opravila/opravile revizijo

|  |
| --- |
|  |

Odgovorna oseba za podpis pogodbe

|  |
| --- |
|  |

Kraj in datum: \_\_\_\_\_\_\_\_\_\_\_\_\_\_\_\_\_\_ Ime in priimek podpisnika:

\_\_\_\_\_\_\_\_\_\_\_\_\_\_\_\_\_\_\_

Podpis in žig

**Priloga: 2**

**PONUDBENI PREDRAČUN št. \_\_\_\_\_\_\_\_\_\_\_**

Ponudba za izvedbo storitve zunanjega izvajanja notranjega revidiranja za poslovno leto 2022 s svetovanjem za potrebe Psihiatrične bolnišnice Vojnik, ki jo bodo praviloma opravljale naslednje osebe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(naziv, ime, priimek, številka vpisa v register)

|  |  |  |  |
| --- | --- | --- | --- |
| **Opis storitve** | **Količina** | **Cena za posamezno storitev (EUR)** | **Cena skupaj**  **(EUR)** |
|  | a | b | c = a x b |
| Revidiranje | 1 revizija | /revidirano leto |  |
| Svetovanje | 5 ur | /uro |  |
| Osnova za DDV |  |  |  |
| 22 % DDV |  |  |  |
| **Cena skupaj z DDV** |  |  |  |

Kraj in datum: \_\_\_\_\_\_\_\_\_\_\_\_\_\_\_\_\_\_ Ime in priimek podpisnika:

\_\_\_\_\_\_\_\_\_\_\_\_\_\_\_\_\_\_\_

Podpis in žig

**Priloga: 3**

Na podlagi povabila k oddaji ponudbe za izbiro izvajalca št. 938/2022 vam v nadaljevanju posredujemo naslednje podatke:

**REFERENČNA LISTA**

|  |  |  |  |
| --- | --- | --- | --- |
| **Zap.**  **št.** | **Opis del** | **Naročnik**  **(z obvezno navedbo**  **števila zaposlenih)** | **Datum izdelave poročila** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Opomba:**

Izvajalec mora imeti najmanj 3 reference iz razpisanega področja v zadnjih 3 letih (od datuma tega povabila), ki vključuje izvedbo notranjega revidiranja v primerljivih ustanovah (posredni proračunski uporabniki) z več kot 10 zaposlenimi.

Kraj in datum: \_\_\_\_\_\_\_\_\_\_\_\_\_\_\_\_\_\_ Ime in priimek podpisnika:

\_\_\_\_\_\_\_\_\_\_\_\_\_\_\_\_\_\_\_

Podpis in žig

**Priloga: 4**

**VZOREC POGODBE**

PSIHIATRIČNA BOLNIŠNICA VOJNIK, Celjska cesta 37, 3212 VOJNIK, davčna številka: SI44691025, matična številka: 5685800000, ki jo zastopa Albin APOTEKAR, v. d. direktorja (v nadaljevanju: naročnik)

in

Revizijska družba/samostojni revizor (d.o.o, s.p) ……………………….................................................., naslov ……………….………………………………………………………………………………………………………, davčna številka:  
......................................., matična številka …………………………......................, ki jo zastopa direktor  
...................................................................... (v nadaljevanju: zunanji izvajalec)

**POGODBA O ODDAJI STORITEV**

**ZUNANJEGA IZVAJANJA NOTRANJEGA REVIDIRANJA**

**UVOD**

1. člen

Pogodbeni stranki pogodbo sklepata na podlagi postopka oddaje javnega naročila male  
vrednosti. Povabilo k oddaji ponudbe št. 938/2022 z dne 25. 10. 2022 in ponudba izvajalca št. ................ z dne ................ sta sestavna dela te pogodbe.

Pravna podlaga za sklenitev te pogodbe je 100. člen Zakona o javnih financah (Uradni  
list RS, št. 11/11 – UPB, 14/13 - popr., 101/13, 55/15 – Zfis, 96/15 – ZIPRS1617, 13/18 in 195/20 – odl. US), 12. člen Pravilnika o usmeritvah za usklajeno delovanje sistema notranjega nadzora javnih financ (Uradni list RS, št. 72/02) in 5. člen Zakona o nujnih ukrepih za zagotovitev stabilnosti zdravstvenega sistema (Uradni list RS, št. 100/22)

**PREDMET POGODBE**

2. člen

Predmet pogodbe je zagotovitev notranjega revidiranja za poslovno leto 2022 s svetovanjem, v obsegu, ki je podrobneje opredeljen v 8. členu te pogodbe in v skladu z Usmeritvami za državno notranje revidiranje, ki jih je izdalo Ministrstvo za finance.

**NAMEN NOTRANJE REVIZIJE**

3. člen

Namen notranje revizije je izvajanje neodvisne in nepristranske dejavnosti dajanja zagotovil poslovodstvu, da notranje kontrole dosegajo cilje, in svetovanja, namenjenega izboljšanju poslovanja in učinkovitosti Psihiatrične bolnišnice Vojnik

**OBSEG DELA**

4. člen

Pogodbeni stranki se dogovorita, da bo zunanji izvajalec za naročnika izvedel storitve   
notranje revizij za poslovno leto 2022 in storitve svetovanja v predvidenem obsegu 5 ur.

**POLOŽAJ NOTRANJE REVIZIJE**

5. člen

Zunanji izvajalec je funkcijsko neposredno odgovoren v. d. direktorja naročnika.

**ODGOVORNA OSEBA ZA IZVEDBO NOTRANJEGA REVIDIRANJA**

6. člen

Odgovorna oseba za izvedbo notranjega revidiranja je .................................................................. (ime in priimek imetnika naziva državni notranji revizor ali preizkušeni državni notranji revizor), ki v skladu

z zahtevami Usmeritev za državno notranje revidiranje predstavlja vodjo notranje revizije zunanjega izvajalca v času izvajanja pogodbe.

**ODGOVORNOSTI ZUNANJEGA IZVAJALCA**

7. člen

**Zunanji izvajalec je odgovoren za to, da**:

• z izvajanjem notranjega revidiranja pri naročniku zagotovi ustrezen prispevek k izboljšanju delovanja notranjih kontrol in obvladovanja tveganj, ki vplivajo na doseganje strateških in poslovnih ciljev naročnika,

• pri naročniku strokovno neoporečno, poklicno skrbno in nepristransko izvede storitve dajanja zagotovil in svetovanja v skladu z zahtevami Usmeritev za državno notranje revidiranje,  
• vso dokumentacijo in informacije naročnika, pridobljene v okviru izvajanja notranjega revidiranja, varuje kot poslovno skrivnost in jih ne razkriva strankam zunaj naročnika,

• vodja notranje revizije zunanjega izvajalca:

− o izidu opravljenega notranje revizijskega pregleda in svetovanja poroča neposredno direktorju naročnika,  
− v skladu z zahtevami Usmeritev za državno notranje revidiranje zagotovi ustrezen sistem spremljanja izvajanja ukrepov na podlagi priporočil, podanih v okviru izvedenega notranjega revidiranja pri naročniku,

− v skladu z zahtevami Usmeritev za državno notranje revidiranje do zaključka februarja prihodnjega leta pripravi letno poročilo notranjega revidiranja za tekoče leto ter ga posreduje direktorju naročnika in svetu zavoda, z njegovo vsebino pa seznani tudi urad, pristojen za nadzor proračuna,

− po potrditvi sveta zavoda letno poročilo o delu notranje revizije v seznanitev posreduje ministrstvu, pristojnemu za zdravje, in uradu, pristojnemu za nadzor, kakovost in investicije v zdravstvu,

− v primeru, ko se naročnik ne odziva na priporočila notranje revizije, pripravi posebno poročilo, ki ga

v skladu z 20. členom Pravilnika o usmeritvah za usklajeno delovanje sistema notranjega nadzora javnih financ posreduje Uradu za nadzor proračuna,

− v primeru, ko zunanji izvajalec pri svojem delu ugotovi nepravilnost, ki kaže na povzročitev večje škode ali sumi, da gre za kaznivo dejanje, nemudoma obvesti direktorja naročnika ter Urad za nadzor proračuna, kot to zahteva 18. člen Pravilnika o usmeritvah za usklajeno delovanje sistema notranjega nadzora javnih financ,

− v skladu z zahtevami Usmeritev za državno notranje revidiranje poskrbi za zagotavljanje in izboljševanje kakovosti notranje revizije,

− v primeru uvedbe pregleda skladnosti organiziranosti in delovanja notranje revizije naročnika z Usmeritvami za državno notranje revidiranje, ki ga na podlagi določil Zakona o javnih financah izvaja Urad za nadzor proračuna, sodeluje z revizorji Urada za nadzor proračuna in jim pri tem zagotavlja vso  
dokumentacijo in informacije, potrebne za uresničitev ciljev pregleda skladnosti.

**NALOGE ZUNANJEGA IZVAJALCA**

8. člen

**Naloge zunanjega izvajalca so:**

• da vse posle dajanja zagotovil in svetovanja izvede v skladu s potrjenim letnim načrtom notranje revizije, razpisno dokumentacijo in to pogodbo,

• da v okviru notranje revizijskih pregledov pred izdajo končnega poročila zagotovi ustrezno izvedbo usklajevanja vsebine osnutka poročila o pregledu z odgovornimi osebami revidiranega področja,

• da dokumentira zadostne, zanesljive, ustrezne in koristne informacije, ki podpirajo izide oziroma ugotovitve pregleda,

• da v okviru notranje revizijskega pregleda poskrbi za razvoj in izvajanje postopkov stalnega spremljanja delovanja zunanjega izvajalca, kot to zahtevajo Usmeritve za državno notranje revidiranje v delu, ki se nanaša na zagotavljanje in izboljševanje kakovosti notranje revizije

• da vzpostavi sistem spremljanja izvajanja ukrepov, ki jih je na podlagi izdanega poročila   
notranjega revidiranja naložil direktorju naročnika ter da v zvezi z izdanimi priporočili pridobi zagotovila, da so naloženi ukrepi ustrezno izvršeni oziroma, da je predstojnik v nasprotnem primeru sprejel tveganje zaradi neuresničitve priporočil.

**PRISTOJNOSTI DIREKTORJA NAROČNIKA**

9. člen

Direktor naročnika je pristojen da:

• odreja izvedbo potrebnih ukrepov na podlagi priporočil, podanih s strani zunanjega izvajalca v okviru izvedenega notranjega revidiranja,

• da sam oziroma z njegove strani določena uradna oseba naročnika razpolaga z vsebinami vseh poročil in dokumentov notranje revizije kot informacijami javnega značaja.

**ODGOVORNOSTI DIREKTORJA NAROČNIKA**

10. člen

V skladu s 100. členom Zakona o javnih financah je direktor naročnika odgovoren za   
vzpostavitev in delovanje ustreznega sistema finančnega poslovodenja in kontrol ter notranjega revidiranja. To pomeni, da:

• je odgovoren za vzpostavitev in zagotovitev delovanja notranjega revidiranja pri proračunskem uporabniku,

• je odgovoren za obvladovanje vseh tveganj pri proračunskem uporabniku, vključno z obvladovanjem tveganj prevar,

• zunanjemu izvajalcu omogoči delovanje v skladu z zahtevami Usmeritev za državno notranje revidiranje,

• za namene izvajanja notranjega revidiranja zunanjemu izvajalcu zagotovi ustrezno kontaktno osebo in mu omogoči dostop do vseh dokumentov, prostorov, sredstev in osebja naročnika ter pravico do vpogleda v vse podatke, ki so potrebni za izpolnjevanje nalog, določenih v potrjenem letnem načrtu notranje revizije,

• zagotovi ustrezno uresničitev ukrepov na podlagi priporočil, podanih s strani zunanjega izvajalca v okviru izvedenega notranjega revidiranja oziroma v nasprotnem primeru sprejme tveganje zaradi neuresničitve priporočil.

**DRUGE DOLOČBE**

11. člen

V primeru nastopa okoliščin, ki bi pomenile oslabitev neodvisnosti in nepristranskosti  
zunanjega izvajalca (npr. osebno navzkrižje interesov, omejitve obsega, omejitve  
dostopa do zapisov, zaposlenih, prostorov, opreme) in zaradi katerih bi bilo zunanjemu  
izvajalcu na videz ali dejansko onemogočeno podajanje objektivnih mnenj, mora vodja  
notranje revizije takoj obvestiti direktorja naročnika. Vsaka takšna oslabitev mora biti razkrita v poročilu o poslu ter letnem poročilu notranje revizije.

V primeru, ko zunanji izvajalec prejme zahteve za posredovanje vsebin katerihkoli  
poročil in/ali dokumentov dejavnosti notranjega revidiranja kot informacijo javnega značaja, mora o tem takoj obvestiti direktorja naročnika in z njegove strani določeno uradno osebo kot odgovorno osebo za posredovanje informacij javnega značaja in mu predati vso komunikacijo v zvezi z zahtevo za posredovanje vsebin poročil oziroma dokumentov notranje revizije kot informacij javnega značaja.

Zunanji izvajalec zapise o poslu po izvedenem notranjem revidiranju preda naročniku,  
kjer se hranijo v skladu s predpisi, ki za proračunske uporabnike urejajo hrambo in  
ravnanje z dokumentarnimi in arhivskim gradivom ter internimi akti naročnika s tega  
področja.

**ČASOVNI RAZPORED**

12. člen

Pogodbeni stranki sta sporazumni, da bo zunanji izvajalec pričel z delom takoj po  
podpisu pogodbe.

Letno revizijsko poročilo z vključeno informacijo o pomembnih priporočilih in njihovem uresničevanju bo zunanji izvajalec pripravil najkasneje do 22. 2. 2023. Svetovanje bo nudil v  
času od podpisa pogodbe do 28. 2. 2022.

**CENA ZA IZVEDBO STORITEV IN PLAČILNI ROK**

13. člen

Cena za opravljanje storitev:  
• za revidirano leto znaša ........................EUR (brez DDV) in  
• za posamezno uro svetovanja ......................... EUR (brez DDV).  
Skupna pogodbena cena znaša (maksimalno) ..................... EUR (brez DDV) oziroma .................... EUR (z DDV).  
  
Cena je fiksna za čas trajanja pogodbenega razmerja.

14. člen

Zunanji izvajalec bo naročniku izstavil e-račun po opravljeni storitvi.

Naročnik bo račun plačal 30. dan od datuma prejema e-računa oziroma v roku, ki bo na dan prejema računa določen z zakonom, ki ureja izvrševanje proračuna, oziroma drugim predpisom.

**SKRBNIK POGODBE**

15. člen

Na strani izvajalca je skrbnik pogodbe …………...................., na strani naročnika pa .................................

**PROTIKORUPCIJSKA KLAVZULA**

16. člen

Če se ugotovi, da je pri izvedbi javnega naročila, na podlagi katerega je sklenjena ta pogodba, ali pri izvajanju te pogodbe kdo v imenu ali na račun druge pogodbene stranke obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji predstavniku ali posredniku naročnika ali drugega organa ali organizacije iz javnega sektorja, ali za opustitev obveznega nadzora nad izvajanjem pogodbenih obveznosti, ali za drugo ravnanje ali opustitev, s katerim je organu ali organizaciji iz javnega sektorja povzročena škoda, ali je omogočena pridobitev nedovoljene koristi predstavniku organa, posredniku organa ali organizacije iz javnega  
sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Naročnik ob ugotovitvi domnevnega obstoja dejanskega stanja iz prvega odstavka tega člena ali ob obvestilu komisije za preprečevanje korupcije ali drugih organov glede njegovega domnevnega nastanka začne z ugotavljanjem pogojev ničnosti pogodbe iz prejšnjega odstavka tega člena in z drugimi ukrepi v skladu s predpisi Republike Slovenije.

**RAZKRITJE LASTNIŠKE STRUKTURE**

17. člen

Skladno s šestim odstavkom 91. člena ZJN-3 mora izvajalec na poziv naročnika v osmih   
dneh od prejema poziva, pisno posredovati naročniku podatke o:

- svojih ustanoviteljih, družbenikih, delničarjih, komanditistih in drugih lastnikih in podatke  
o lastniških deležih navedenih oseb ter

- gospodarskih subjektih, za katere se glede na določbe zakona, ki ureja gospodarske  
družbe, šteje, da so z njim povezane družbe.

**POGODBENA KAZEN**

18. člen

Če izvajalec ne izpolnjuje obveznosti po tej pogodbi, ima naročnik pravico vztrajati pri izpolnitvi obveznosti ali pravico do pogodbene kazni.

Če je izvajalec v zamudi z izpolnitvijo obveznosti po tej pogodbi, ima naročnik pravico vztrajati pri izpolnitvi obveznosti in pravico do pogodbene kazni. Če naročnik sprejme izpolnitev obveznosti, mora izvajalcu nemudoma sporočiti, da si pridržuje pravico do pogodbene kazni.

Če izvajalec zamudi z izvedbo notranje revizije in oddajo revizijskega poročila, se pogodbena kazen obračuna po ceni urne postavke revizorja za izvedbo revidiranja brez DDV, višina kazni pa obsega 2 uri za vsak dan zamude, vendar skupno največ 20 ur.

Če izvajalec ne izpolni obveznosti po tej pogodbi, mora plačati naročniku pogodbeno   
kazen v višini 10 odstotkov pogodbene vrednosti brez DDV.

Pogodbeni stranki soglašata, da pogodbena kazen, določena v tem členu, glede na vrednost in pomen predmeta obveznosti ni previsoka, zaradi česar se izvajalec odreka uveljavljanju zmanjšanja pogodbene kazni.

Terjatev, ki jo ima naročnik nasproti izvajalcu iz naslova pogodbene kazni se lahko pobota s terjatvijo, ki jo ima izvajalec nasproti naročniku iz naslova plačila po tej pogodbi.

**VAROVANJE PODATKOV**

19. člen

Izvajalec se zavezuje, da bo vse podatke, dejstva in okoliščine, za katere je izvedel pri opravljanju storitve, varoval kot tajnost in jih ne bo obdeloval ali posredoval drugim osebam.

Izvajalec je za morebitne kršitve te dolžnosti naročniku odškodninsko odgovoren.

**SPREMEMBE IN PRENEHANJE POGODBE**

20. člen

Pogodba se lahko spremeni ali dopolni pod pogoji iz razpisne in ponudbene dokumentacije, s pisnim dodatkom, ki ga skleneta in podpišeta obe pogodbeni stranki.

Vsaka pogodbena stranka lahko pogodbo odpove.

Odpoved pogodbe mora biti s priporočenim pismom vročena drugi pogodbeni stranki.

Pogodbeno razmerje preneha, ko preteče enomesečni odpovedni rok. Ta začne teči naslednji dan po prejemu pisne odpovedi pogodbe.

**PREHODNE IN KONČNE DOLOČBE**

21. člen

Pogodba stopi v veljavo s podpisom obeh pogodbenih strank in velja do 28. 2. 2023.

22. člen

Vse morebitne spore v zvezi s to pogodbo bosta stranki reševali sporazumno. V kolikor to ne bo mogoče, spore rešuje pristojno sodišče v Celju.

23. člen

Pogodba je napisana v treh (3) enakih izvodih, od katerih prejme naročnik dva (2), zunanji izvajalec pa en (1) izvod.

Številka:

NAROČNIK: ZUNANJI IZVAJALEC:

PSIHIATRIČNA BOLNIŠNICA VOJNIK ……………………………………………..

V. d. direktorja ……………………………………………..

Albin APOTEKAR ……………………………………………..

V Vojniku, dne ……………………………. V ………………….., dne ……………..